Document ID: /roh_data/filtered/fineweb-2-filterrobots_roh.jsonl.gz/56477

Las autoritads svizras online
Tge dastga ina persuna importar per di per il diever privat senza stuair pajar? Vul dir senza pajar la taglia svizra sin la plivalur e las taxas da dazi per questa martganzia. Co declerar martganzia che surpassa la quantitad libra?
Decisiv da betg stuair pajar è l’import total da la martganzia, inclusiv l’alcohol ed il tubac. Surpassa quest import total ils 300 francs? Lura stuais vus pajar la taglia sin la plivalur sin la valur totala da vossa martganzia.
Ultra da duai ins respectar quantitads libras. Sche quellas vegnan surpassadas, p.ex. per charn u alcohol, èsi da declerar la martganzia a la duana. Infurmaziuns detagliadas dat l’Administraziun federala da duana:
Infurmaziuns davart ils imports betg taxads e las tariffas da dazi en cas da quantitads pli grondas da victualias (charn, products a basa da charn, paintg, groma, ieli, etc.), alcohol e tubac.
Per martganzia commerziala valan prescripziuns particularas: Ellas ston vegnir decleradas electronicamain e tenor l’uschenumnada tariffa da dazi. Quai vala er per empustaziuns tras l’internet u sche vus transportais la martganzia en voss auto privat.
Infurmaziuns generalas davart l’import da martganzia:
I dat trais pussaivladads per annunziar martganzia che sto vegnir declerada: